

**ОБЩИНСКИ ПЛАН ЗА МЛАДЕЖТА**

**ОБЩИНА РУДОЗЕМ**

**2025 г.**



Общинският план за младежта за 2025 г. се изготвя в изпълнение и съответствие на чл. 16 от Закона за младежта (ЗМ) и Национална стратегия за младежта (НСМ) 2021-2030 г. Планът очертава общинската политика в младежката област, представя анализ на текущото състояние и потребностите на младите хора, както и действия, които трябва да бъдат предприети. Той цели създаването на възможности за пълноценно развитие на младите хора, изграждане на активна гражданска позиция у тях и включването им в процеса на вземане на решения. Планирането и изпълнението на младежките политики изисква взаимодействие и синхрон между различните институции.

Основни принципи за реализация на плана са:

1. Съответствие на общинския план с националните, европейските и международни стратегически документи;

2. Обществена солидарност и толерантност към всички групи младежи;

3. Законосъобразност;

5. Равен достъп за всички младежи;

6. Изграждане на мрежа от партньорства на местно, регионално и национално ниво с участието на заинтересованите страни;

7. Иновативност в процеса на планиране и предоставяне на услуги за младежи;

8. Надграждане и усъвършенстване на съществуващи практики, опит и услуги.

Съгласно чл.16, ал.3 от Закона за младежта, Годишният общински план съдържа:  
1. Анализ на предизвикателствата пред младежта в община Рудозем;

2. Визия и стратегически цели - Приоритетите и специфичните цели за провеждане на общинската политика за младите хора и мерки за постигането им;

3. Организация и координация за постигане на целите - Дейностите, които допринасят за постигане на целите на Националната стратегия за младежта;

4. Действия по наблюдение, оценка и актуализация на общинския план за младежта;

5. Ред и начин за осигуряване на информация и публичност на плана;

Общинският план за младежта за 2025 г. e разработен в партньорство с Дневен център за деца и младежи с увреждания „Слънце” гр. Рудозем, Център за обществена подкрепа гр. Рудозем, Областен информационен център - Смолян, Местната комисия за борба срещу противообществените прояви на малолетните и непълнолетните, Дирекция „Бюро по труда“ – Смолян, филиал Рудозем, отдели и звена на общинска администрация, училища и ДГ.

Предвидените дейности в Общинския план за младежта са насочени към подрастващите и младите хора, на възраст между 15 до 29 години, без оглед на тяхната расова, етническа, религиозна, национална, социална или културна принадлежност.

1. **АНАЛИЗ НА ПРЕДИЗВИКАТЕЛСТВАТА ПРЕД МЛАДИТЕ ХОРА В ОБЩИНАТА**

Основно предизвикателство е създаването на мотивация за младите хора да останат

да се реализират в България и в община Рудозем. При разработване на настоящия Общински план за младежта е приложен анализ на предизвикателствата пред политиката за младежта, който включва в себе си изпълнени през 2024 г. дейности от

различни области – образование, заетост, здраве и благосъстояние, спорт, култура, равенство и приобщаване и др.

1. **ДЕМОГРАФСКА РЕАЛНОСТ**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Възраст /в навършени години/ | 0-4 | | 5-9 | | 10-14 | | 15-19 | | 20-24 | | 25-29 | | |
|
| НАСЕЛЕНО МЯСТО | МЪЖЕ | ЖЕНИ | МЪЖЕ | ЖЕНИ | МЪЖЕ | ЖЕНИ | МЪЖЕ | ЖЕНИ | МЪЖЕ | ЖЕНИ | МЪЖЕ | ЖЕНИ |
| гр. Рудозем | 51 | 47 | 66 | 76 | 89 | 72 | 99 | 97 | 86 | 75 | 82 | 81 |
| с. Борие | 2 | 1 | 3 | 3 | 5 | 4 | 9 | 12 | 12 | 9 | 5 | 5 |
| с.Бърчево | 3 | 3 | 4 | 4 | 3 | 7 | 5 | 4 | 9 | 4 | 4 | 3 |
| с. Бяла река | 2 | 3 | 5 | 5 | 3 | 2 | 7 | 4 | 10 | 2 | 9 | 4 |
| с. Витина | 1 | 2 | 1 | 1 | 3 | 0 | 4 | 2 | 2 | 7 | 2 | 6 |
| с. Войкова лъка | 5 | 8 | 8 | 5 | 8 | 11 | 13 | 9 | 9 | 9 | 10 | 4 |
| с. Грамаде | 2 | 2 | 0 | 2 | 5 | 1 | 5 | 4 | 1 | 7 | 6 | 7 |
| с. Елховец | 15 | 7 | 18 | 26 | 18 | 15 | 21 | 18 | 26 | 30 | 30 | 24 |
| с. Иваново | 0 | 0 | 1 | 1 | 0 | 0 | 1 | 2 | 2 | 0 | 1 | 1 |
| с. Коритата | 2 | 0 | 1 | 4 | 8 | 5 | 5 | 3 | 4 | 0 | 3 | 6 |
| с. Мочуре | 0 | 0 | 0 | 0 | 0 | 0 | 0 | 0 | 1 | 0 | 0 | 0 |
| с. Оглед | 3 | 1 | 6 | 2 | 4 | 5 | 4 | 2 | 2 | 5 | 3 | 1 |
| с. Пловдивци | 1 | 4 | 4 | 5 | 6 | 4 | 5 | 4 | 7 | 5 | 5 | 5 |
| с. Поляна | 0 | 0 | 0 | 0 | 1 | 0 | 0 | 1 | 0 | 0 | 0 | 1 |
| с. Равнината | 1 | 0 | 7 | 0 | 1 | 0 | 1 | 1 | 1 | 1 | 2 | 1 |
| с. Рибница | 7 | 4 | 5 | 4 | 0 | 0 | 14 | 12 | 8 | 10 | 9 | 5 |
| с. Сопотот | 7 | 5 | 8 | 11 | 10 | 11 | 12 | 19 | 4 | 9 | 8 | 8 |
| с. Чепинци | 27 | 33 | 52 | 44 | 44 | 44 | 52 | 58 | 49 | 44 | 53 | 41 |
| ОБЩО | 129 | 120 | 189 | 193 | 208 | 181 | 257 | 252 | 233 | 217 | 232 | 203 |

Таблица на адресно регистрираните по постоянен и по настоящ адрес лица

област СМОЛЯН община РУДОЗЕМ

---------------------------------------------------------------

| | Постоянен | Настоящ |Постоянен и|

| Населено място | адрес | адрес |наст.адрес |

| | общо | общо |в същото НМ|

---------------------------------------------------------------

|ГР.РУДОЗЕМ | 3792| 3387| 3055|

|С.БОЕВО | 2| 7| 2|

|С.БОРИЕ | 233| 200| 190|

|С.БЪРЧЕВО | 198| 189| 181|

|С.БЯЛА РЕКА | 248| 228| 201|

|С.ВИТИНА | 135| 134| 103|

|С.ВОЙКОВА ЛЪКА | 358| 311| 298|

|С.ГРАМАДЕ | 148| 149| 133|

|С.ДОБРЕВА ЧЕРЕША | 1| 1| 1|

|С.ДЪБОВА | 1| 2| 1|

|С.ЕЛХОВЕЦ | 1033| 979| 887|

|С.ИВАНОВО | 46| 43| 37|

|С.КОРИТАТА | 182| 176| 157|

|С.МОЧУРЕ | 21| 13| 10|

|С.ОГЛЕД | 157| 154| 137|

|С.ПЛОВДИВЦИ | 219| 210| 190|

|С.ПОЛЯНА | 64| 59| 51|

|С.РАВНИНАТА | 130| 113| 105|

|С.РИБНИЦА | 331| 302| 287|

|С.СОПОТОТ | 361| 335| 317|

|С.ЧЕПИНЦИ | 2099| 1879| 1820|

---------------------------------------------------------------

|Всичко за общината | 9759| 8871| 8163|

дата 15.12.2024

1. **ОБРАЗОВАНИЕ**

Във връзка с Механизъм за съвместна работа на институциите по обхващане и задържане, включване и предотвратяване на отпадането от образователната система на деца и ученици в задължителна предучилищна и училищна възраст, приет с Постановление на МС № 100 от 08 юни 2018 г. на територията на община Рудозем са обособени 10 района на обхват и са сформирани екипи, които включват представители на РУО, Община Рудозем, Дирекция „Социално подпомагане” гр. Мадан, на институциите в системата на образованието, както и на ОД на МВР.

Информация за всички отпаднали ученици в общината е налична в ИСРМ, която съдържа данни за техните имена, клас, училище, данни за родителите и адрес, причини за отпадане от училище и предприети мерки за връщане на детето към образователната система. Системата се наблюдава от експертите в отдел „Образование, култура, младежки дейности и спорт” в Община Рудозем.

Отпадането от училище е явление, дължащо се на комплекс от причини. Учениците, застрашени от отпадане, често страдат от липса на мотивация и неадекватни навици за учене, несигурни цели, липсваща самоинициатива, лоша социална адаптация и проблемно поведение. Най-често в Община Рудозем това са деца, напуснали страната.

На територията на община Рудозем функционират 3 общински училища: СУ „Св. св. Кирил и Методий“ гр. Рудозем, СУ „Христо Ботев“ с. Чепинци, ОУ „Христо Ботев“ с. Елховец.

|  |  |  |  |  |  |  |
| --- | --- | --- | --- | --- | --- | --- |
| **Училища** | **Брой ученици**  **Учебна 2024/2025 г.**  *Данните са взети от Национална електронна информационна система за предучилищно и училищно образование по общини /Кампания 2 към 31.12.2024 г./* | | | | | |
| Дневна форма на обучение | Самостоятелна форма на обучение | Индивидуална форма на обучение | Дистанционна форма на обучение | Общо | В т. ч. със СОП |
| 1. СУ „Св. св. Кирил и Методий” гр. Рудозем | 577 | 6 | 5 |  |  | 41 |
| 2. СУ „Христо Ботев” с. Чепинци | 245 |  |  |  |  | 12 |
| 3. ОУ „Христо Ботев” с. Елховец | 58 |  |  |  |  | 2 |
| ОБЩО: | 880 | 6 | 5 |  |  | 55 |

1. **МЛАДЕЖКА БЕЗРАБОТИЦА**

Община Рудозем предоставя възможност за трудова реализация на младежи по Програма „Старт на кариерата”, реализирана чрез Министерството на труда и социалната политика и Агенцията по заетостта. Инициативата предоставя възможност на безработни висшисти до 29-годишна възраст да натрупат в рамките на до една година първия си трудов стаж по придобитата специалност. През 2023 г. в Програмата участва единно лице, като след приключване на проекта остана на работа в Община Рудозем.

Ежегодно Община Рудозем осигурява стаж на студенти и ученици в ЦОП гр. Рудозем. През 2024 година са проведени следните практики:

- Учебна практика на един студент от специалност „Социални дейности“ при Пловдивски университет „Паисий Хилендарски”;

- Учебна практика на двама студенти от специалност „Психология“ при Пловдивски университет „Паисий Хилендарски”.

Информация за регистрираните безработни младежи в Дирекция „Бюро по труда”– Смолян, ф-л. гр. Рудозем към 31.12.2024 г.

|  |  |  |  |  |
| --- | --- | --- | --- | --- |
|  |  | По образование | | |
| Показатели | Всичко | Висше | Средно | Основно |
| Регистрирани безработни младежи | **24** | **6** | **12** | **6** |
| до 19 г .вкл. | **1** | **0** | **1** | **0** |
| от 20 до 24 г. вкл. | **10** | **3** | **5** | **2** |
| О от 25 до 29 г. вкл. | **13** | **3** | **6** | **4** |

1. **ВИЗИЯ И СТРАТЕГИЧЕСКИ ЦЕЛИ**

## Визията и стратегическите цели в Общинския план за младежта са съобразени с Националната стратегия за младежта 2021-2030 г.

***Приоритети:***

* Насърчаване на неформалното обучение;
* Насърчаване на заетостта и подкрепата за млади хора, които не учат, не работят и не се обучават;
* Насърчаване на ангажираността, участието и овластяването на младите хора;
* Развитие и утвърждаване на младежката работа в национален мащаб;
* Свързаност, толерантност и европейска принадлежност;
* Насърчаване на здравословен и природощадящ начин на живот;
* Насърчаване на културата и творчеството сред младите.

### **Насърчаване на неформалното обучение**

В община Рудозем има млади хора, които вземат участие в клубовете, школите и кръжоците към читалищата, в спортни клубове, младежката организация на БЧК, но като цяло те предпочитат да се изявяват в неформални среди *–* събирания с приятели, интернет форуми и чатове.

Участието на младежите в неправителствени организации е от особено значение, тъй като там те се учат на важни за тяхното бъдеще практически умения, трупат знания и опит, които не могат да придобият единствено във формален модел на образователната система.

|  |  |  |  |
| --- | --- | --- | --- |
| **Приоритет 1: Насърчаване на неформално образование** | | | |
| **Стратегическа цел 1.1:** Повишаване на достъпа до неформално обучение за развитие на ключови компетентности | | | |
| **Местни дейности/инициативи/**  **програми/мерки** | **Кратко описание** | **Очакван резултат** | **Отговорни институции** |
| Подкрепа за неформалното обучение чрез разширяване на мрежата от доставчици. | Развитие на капацитета на доставчиците на услуги за развитие на младите хора - юридически лица с нестопанска цел, читалища, спортни организации и др. | Повишен дял млади хора, включени във форми на неформално обучение. | Читалища, Спортни организации, НПО |
| Подпомагане на читалищата като средища за неформално обучение, културно изразяване и гражданско участие в малките населени места и селските райони чрез разработване и реализиране на Програма за развитие на читалищната дейност в община Рудозем. Участие на млади хора в школи, клубове, кръжоци и др. форми към читалищата. | Разработване и реализиране на Програма за развитие на читалищната дейност в община Рудозем. | Община Рудозем  Читалища |
| Отбелязване на Световния ден възпоменание на жертвите на ПТП, провеждане на общински кръг на Национална викторина по безопасност на движението „Да запазим децата на пътя, беседи за безопасно движение по пътищата. | Организиране на инициативи за безопасно движение по пътищата. | Развиване на културата за безопасно движение по пътищата. | Община Рудозем,  Училища, Читалища, ЦОП гр.Рудозем |

### **Насърчаване на заетостта и подкрепата за млади хора, които не учат, не работят и не се обучават (NEETs)**

Младежката заетост продължава да бъде централен проблем пред младите хора в страната. Делът на младежи от групата NEETs (Млади хора, които не учат, не работят и не се обучават) остава висок.

В повечето случаи младите хора нямат практически и трудов опит по придобитата специалност след завършване на своето образование и трудно се включват на пазара на труда. Общинска администрация се старае да насърчи и поощри младите висшисти и специалисти, като наема лица до 29 г. по различни направления чрез сътрудничеството на Дирекция „Бюро по труда” гр. Смолян. Ежегодно се предоставя възможност на младежите да стажуват в структурните звена на администрацията.

|  |  |  |  |
| --- | --- | --- | --- |
| **Приоритет 2: Насърчаване на заетостта, предприемачеството и подкрепата за млади хора, които не, учат, не работят и не се обучават (NEETs)** | | | |
| **Стратегическа цел 2.1:** Насърчаване на заетостта на младите хора | | | |
| **Местни дейности/инициативи/**  **програми/мерки** | **Кратко описание** | **Очакван резултат** | **Отговорни институции** |
| Програма „Старт на кариерата“. | Популяризиране на младежки програми. | Повишен коефициент на заетост в групата 15-29 г. | Община Рудозем,  Дирекция „Бюро по труда”, АЗ |
| Осигуряване на стажове в Община Рудозем | Провеждане на стаж по изучавана специалност в структурите и звената на Община Рудозем | Придобит стаж и опит | Община Рудозем,  ЦОП гр. Рудозем |

|  |  |  |  |
| --- | --- | --- | --- |
| **Приоритет 3: Насърчаване на ангажираността, участието и овластяването на младите хора** | | | |
| **Стратегическа цел 3.1:** Повишаване на нивото на гражданска ангажираност на младите хора | | | |
| **Местни дейности/инициативи/**  **програми/мерки** | **Кратко описание** | **Очакван резултат** | **Отговорни институции** |
| Организиране, подкрепа и насърчаване на младежки доброволчески инициативи. | Участие на младите хора в благотворителни инициативи за подпомагане на възрастни хора, подпомагане на деца и младежи в неравностойно положение и за лечение.  Включване като доброволци в работата на институциите, предоставящи услуги на деца и младежи. | Повишено участие на млади хора в доброволчески инициативи.  Подпомагане работата на центровете, подкрепящи деца и семейства в общината. | Община Рудозем, Младежка организация на БЧК,  Училища, ЦОП гр. Рудозем |
| Организиране на общински кръг на ученическо състезание  „Защита при бедствия, аварии и извънредни ситуации”. | Проверка нивото на знанията на учениците за поведение и действие за защита при различни видове бедствия, пожари и промишлени аварии. | Формиране на умения за реакция при бедствия, аварии. | Община Рудозем, Училища |
| Организиране на общински етап на Международен конкурс за детска рисунка „С очите си видях бедата”. | Пресъздаване със средствата на изобразителното изкуство бедствия  в световен мащаб и начините на поведение и действие при тях. | Съпричастие към проблемите на човека, готовност за оказване на помощ, желание за участие в доброволческа дейност и опазване на околната среда. | Община Рудозем |
| Организиране на общински инициативи с участието на Младежка организация на БЧК. | Сътрудничество с младежки организации при реализиране на общински инициативи. | Повишен брой млади хора, които членуват в младежка организация. | Община Рудозем, Младежка организация на БЧК |
| **Стратегическа цел 3.2:** Повишаване на нивото на овластяване и качествено участие на младите хора в процесите на вземане на решения на местно, национално и европейско ниво | | | |
| Насърчаване на партньорството за качествено младежко участие и овластяване в процесите на вземане на решения на местно ниво. | Организиране и провеждане на общинските младежки инициативи в партньорство с младежката организация на БЧК и училища. | Качествено участие на младите хора в процесите за вземане на решения на местно ниво. | Община Рудозем, Младежка организация на БЧК |
| **Стратегическа цел 3.3:** Осигуряване на подкрепяща среда за младежките организации и популяризиране на ползи от тяхната работа | | | |
| Повишаване на информираност за възможностите за финансиране на младежки проекти и оптимизиране на процедурите за кандидатстване. | Популяризиране на Национална информационна система за младежта - **nism.bg** | Повишен брой млади хора, участващи в младежки програми и проекти. | Община Рудозем |

|  |  |  |  |
| --- | --- | --- | --- |
| **Приоритет 4: Развитие и утвърждаване на младежката работа в национален мащаб** | | | |
| **Стратегическа цел 4.1:** Насърчаване на иновативни подходи в младежката работа. | | | |
| **Местни дейности/инициативи/**  **програми/мерки** | **Кратко описание** | **Очакван резултат** | **Отговорни институции** |
| Насърчаване използването на дигитални инструменти в младежката работа. | Разнообразен инструментариум на младежката работа с дигитални и други иновативни методи. | Развитие на компетентностите в областта на цифровите технологии и на медийната грамотност на младежите. | Училища,  Читалища |

### **Свързаност, толерантност и европейска принадлежност**

Изграждането на толерантност, насърчаването на зачитането на правата на човека и демократичните принципи са основните елементи за борба с предразсъдъците, дискриминацията и различните форми на насилие сред младите хора. Стимулирането на чувството за принадлежност към ЕС чрез запознаването с принципите, структурата и функциите на институциите на ЕС са от първостепенно значение за възпитанието на пълноценни граждани с европейско самочувствие.

Всяка година Местната комисия за борба срещу противообществените прояви на малолетните и непълнолетните – Рудозем провежда „Ден на розовата фланелка“, който се превърна в традиционен повод за съпричастност и толерантност към различните. През 2024 г. Денят на розовата фланелка бе отбелязан в рамките на всяко училище на територията на Общината. Децата отново си облякоха розови фланелки, и показаха своето отношение към различните хора, тези, които стават жертва на „училищен тормоз“ и не само.

|  |  |  |  |
| --- | --- | --- | --- |
| **Приоритет 5: Свързаност, толерантност и европейска принадлежност** | | | |
| **Стратегическа цел 5.1:** Насърчаване на социалното включване на младите хора от уязвими групи | | | |
| **Местни дейности/инициативи/**  **програми/мерки** | **Кратко описание** | **Очакван резултат** | **Отговорни институции** |
| Повишаване на информираността на младите хора във връзка с проблемите на младежите от уязвими групи. | Организиране на инициативи, насочени към млади хора в неравностойно положение. | Повишено ниво на информираност на младите хора относно проблемите на младите хора в неравностойно положение. | ЦОП гр. Рудозем,  ДЦДМУ „Слънце“ – гр. Рудозем  Областен информационен център Смолян |
| Осигуряване на социални услуги за млади хора в неравностойно положение | ДЦДМУ „Слънце“ – гр. Рудозем предоставя  почасови дейности за подкрепа, свързани с извършване на двигателна, медицинска, логопедична, психологична, социална рехабилитация и трудотерапия. Дейността се извършва чрез изготвяне и осъществяване на индивидуални програми за социално включване. За потребителите с диагноза „Аутизъм”, ДЦП и хиперактивност се осигурява сензорна терапия в специално оборудвана сензорна стая. | Социално включване на младите хора в неравностойно положение. | Община Рудозем,  ДЦДМУ „Слънце“ – гр. Рудозем |
| **Стратегическа цел 5.2:** Насърчаване на толерантност и ненасилие, превенция на агресия сред младите хора, включително и в онлайн пространствата | | | |
| Програма на МКБППМН | Отбелязвване Световния ден за борба с тормоза в училище „Ден на розовата фланелка", Световен ден за борба с насилието над деца. Отбелязване на Международния ден за безопасен интернет и др. | Превенция на противообще-  ствените прояви, извършени от непълнолетни лица.  Намален брой млади хора, засегнати от онлайн тормоз. | МКБППМН,  Училища |
| Междуведомствен мултидисциплинарен екип на местно ниво, изграден съгласно Споразумението за сътрудничество и координиране на работата на териториалните структури на органите за закрила при случаи на деца, жертви или в риск от насилие и при кризисна интервенция. | Прилагане на Координационен механизъм за взаимодействие при работа в случаи на деца, жертви на насилие или в риск от насилие и за взаимодействие при кризисна интервенция. | Превенция на насилието, защита на деца и младежи, жертва на насилие. | Община Рудозем, Дирекция „Социално подпомагане“, гр. Мадан РУ на МВР |
| **Стратегическа цел 5.3:** Засилване на чувство за принадлежността към ЕС и споделяне на европейските ценности | | | |
| Честване Деня на Европа,  Програма за отбелязване на Европейските дни на наследството. | Организиране на събития и включването им в националния календар за отбелязване на Европейските дни на наследството. | Повишено ниво на запознатост на младите хора с дейността и принципите на ЕС и европейските институции. | Община Рудозем,  Читалища, Училища |

### **Насърчаване на здравословен и природощадящ начин на живот**

Физическата активност и спорта са основен фактор за популяризирането на здравословния начин на живот сред младите хора.

Насърчаването на младите хора към практикуването на спорт, както и към здравословен начин на живот, играят ролята на солидна превенция срещу агресията и зависимостите.

Състоянието и тенденциите на здравното състояние на нацията, включително на лицата, принадлежащи към младежките общности, се оценяват в зависимост от демографските процеси, заболеваемостта, рисковите фактори, физическото развитие и самооценката на здравето. В община Рудозем се утвърждава тенденцията, характерна за нацията като цяло, повечето млади хора да се стремят към здравословен начин на живот– правилно хранене, спорт и др. Въпреки съществуващата система на здравно образование и редовните инициативи за здравословен начин на живот на структурите, работещи с младежи тревожен факт е големият брой на младите хора, употребяващи алкохол и тютюневи изделия.

Едно от най-ефективните средства срещу употребата на алкохол, цигари и наркотични вещества, е спортуването. Младите хора в общината имат възможност да спортуват активно при изявено желание от тяхна страна, според личните им предпочитания.

Община Рудозем предоставя за безвъзмездно ползване на спортните клубове новоизградената спортна зала, градския стадион и изградените седем изкуствени игрища, оборудвани според националните и европейски изисквания. Организира спортни състезания и ги финансира изцяло или частично.

Към Община Рудозем функционираЦентър за обществена подкрепа **-** социална услуга, която извършва дейности предназначени за деца от 0 до 18 години и семействата им свързани с превенция на насилието, отпадане от училище, деинституционализация и реинтеграция на деца в биологичните им семейства, социално и психологическо консултиране на деца с поведенчески проблеми и семействата им, консултиране и подкрепа на семейства за развитие на родителските способности и умения за успешно справяне с възпитанието и отглеждането на децата, обучение и подкрепа на кандидат осиновители, осиновители и осиновени деца, подкрепа и обучение в умения за самостоятелен живот  на деца настанени в приемни семейства. Услугите, които се предоставят са почасови. При предоставянето на социалните услуги се извършват и дейности за подкрепа на семействата и близките на потребителите. През 2024г. в Центъра е проведено психологическо консултиране на около 45 потребители.

|  |  |  |  |
| --- | --- | --- | --- |
| **Приоритет 6: Насърчаване на здравословния и природощадящ начин на живот** | | | |
| **Стратегическа цел 6.1:** Създаване на условия и насърчаване на младите хора към здравословен начин на живот, здравословно хранене, физическа активност и спорт | | | |
| **Местни дейности/инициативи/**  **програми/мерки** | **Кратко описание** | **Очакван резултат** | **Отговорни институции** |
| Отбелязване на 17 май –Ден на българския спорт, организиране на общински етап на Ученически игри, турнир по футбол по повод Празника на град Рудозем, награждаване на изявени спортисти от общината, и др. спортни инициативи, заложени в Спортния календар на общината. | Насърчаване физическата активност и спорта сред младите хора чрез включването им в спортни инициативи и състезания**.** | Повишено ниво на физическата активност сред младите хора. | Община Рудозем,  Училища,  Спортни клубове,  Читалища |
| Отбелязване на Световния ден на здравето и здравния работник, Световния ден за борба с рака и др. | Организиране на информационни кампании за насърчаване на младите хора към здравословен начин на живот и здравословно хранене. | Повишена осведоменост за здравословен начин на живот и здравословно хранене. | Община Рудозем, Читалища,  БМЧК |
| **Стратегическа цел 6.2:** Превенция на проблеми, свързани с психичното здраве на младите хора | | | |
| Осигуряване на достъп до услугата психологична подкрепа. | Предоставяне на психологична подкрепа в ЦОП ГР. Рудозем и ДЦДМУ „Слънце“ – гр. Рудозем. | Повишена психологична подкрепа за младите хора. | ЦОП ГР. Рудозем, ДЦДМУ „Слънце“ – гр. Рудозем. |
| **Стратегическа цел 6.3:** Превенция на проблеми, свързани със сексуалното и репродуктивно здраве на младите хора | | | |
| Отбелязване на Световния ден за борба със СПИН с информационни кампании, беседи и презентации с цел превенция на болестите, предавани по полов път. | Информационни кампании, беседи и презентации с цел превенция на болестите, предавани по полов път. | Повишени знания на младите хора по въпроси, свързани с ХИВ/СПИН, сексуално преносими инфекции и контрацепция. | МКБППМН,  БМЧК,  Училища |
| **Стратегическа цел 6.4:** Постигане на осъзната промяна в мисленето и поведението на младите хора по отношение на опазване на околната среда | | | |
| Отбелязване на 22 април- Международен ден на Земята. Участие в инициативата „Да изчистим България заедно". | Стимулиране и подкрепа на младежки доброволчески инициативи в областта на опазването на околната среда и формиране на устойчива екологична култура на поведение. | Увеличен брой млади хора, ангажирани с опазването на околната среда.  Формиране на устойчива екологична култура и поведение. | Община Рудозем, Училища,  Читалища,  БМЧК |

### **Насърчаване на културата и творчеството сред младите**

Повечето млади хора предпочитат в свободното си време да излизат с приятели, да се разтоварват с гледане на телевизия, слушане на музика, играят на телефона или компютъра, „сърфират“ в мрежата.

Важна цел е да се насърчат младите хора пълноценно да прекарват свободното време чрез занимания със спорт, културни дейности, участие в групи към читалищата, лично творчество, практикуване на хоби, четене на книги и др.

Активното прекарване на свободното време чрез занимания със спорт, културни дейности, лично творчество, практикуване на хоби и т.н. е допълващо и стимулиращо личностното развитие.

|  |  |  |  |
| --- | --- | --- | --- |
| **Приоритет 7: Насърчаване на културата и творчеството сред младите хора** | | | |
| **Стратегическа цел 7.1:** Повишаване на достъпа до култура и нивото на културно участие на младите хора | | | |
| **Местни дейности/инициативи/**  **програми/мерки** | **Кратко описание** | **Очакван резултат** | **Отговорни институции** |
| Организиране на общински етап на Международен конкурс за детска рисунка „С очите си видях бедата” | Организиране на конкурси за насърчаване на творчеството сред младите хора. Изготвяне на Културен календар на общината и включването на млади хора при реализиране на мероприятията. | Повишен интерес на младите хора към културни събития и развитие на творческия им потенциал. | Община Рудозем |
| Програма за развитие на читалищната дейност, Общинска програма за закрила на детето.  Подпомагане на деца с изявени дарби по Програмата на мерките за закрила на деца с изявени дарби. | Стимулиране на младите и талантливи дарования. | Увеличен дял млади хора, участващи в творчески дейности. | Община Рудозем |
| **Стратегическа цел 7.2:** Насърчаване на лични творчески умения | | | |
| Представяне на книги на млади автори и провеждане на традиционни летни занимания в библиотеката. | Подпомагане на млади местни творци. Стимулиране на младите хора да прекарват свободното си време чрез четене на книги. | Активен начин за прекарване на свободното време чрез четене на книги. | Градска библиотека, Читалища |

1. **ОРГАНИЗАЦИЯ И КООРДИНАЦИЯ НА ДЕЙНОСТИТЕ ЗА ПОСТИГАНЕ НА ЦЕЛИТЕ**

* Координация на дейностите чрез сътрудничество между отговорните институции: Общинска администрация, Дирекция „Бюро по труда”, училища, читалища, ЦОП ГР. Рудозем, ДЦДМУ „Слънце“ – гр. Рудозем, БМЧК и др.

1. **ДЕЙСТВИЯ ПО НАБЛЮДЕНИЕ, ОЦЕНКА И АКТУАЛИЗАЦИЯ НА ОБЩИНСКИЯ ПЛАН ЗА МЛАДЕЖТА**

* Оценката на плана ще бъде извършена чрез изготвяне на отчет по изпълнение на Националната стратегия за младежта /2021-2030 г./
* Актуализация на плана ще се осъществява при необходимост от допълването на инициативи и мероприятия.

1. **РЕД И НАЧИН ЗА ОСИГУРЯВАНЕ НА ИНФОРМАЦИЯ И ПУБЛИЧНОСТ НА ПЛАНА**

* Реализираните дейности по Общинския план за младежта ще се популяризират на сайта на Община Рудозем и в социалните мрежи на институцията.

Общинският план за младежта в община Рудозем е приет с Решение № …., взето на заседание на Общински съвет – Рудозем, проведено на ……… г., Протокол № ………